लहसुन के दाम 200 रुपए किलो पर पहुंचे
स्टाॅकिस्टाें की जमकर चांदी, प्याज ने भी उपभोक्ताओं के निकाले आंसू, 25 से 30 रुपए किलो पर पहुंचे दाम
महंगाई
दोसाल पहले किसानों को रुलाने वाला लहसुन आज किसानों के लिए भले ही फायदे का सौदा नहीं रहा हो लेकिन स्टॉकिस्टों की जमकर चांदी कट रही है। हालत यह है कि दो साल पहले दस रुपए किलो बिकने वाला लहसुन इन दिनों 200 रुपए पर पहुंच गया है। वहीं प्याज के दाम 25 से 30 रुपए किलो पहुंच गए हैं। हालांकि लहसुन की खेती नहीं होने से यहां के किसानों पर इसका फर्क नहीं पड़ रहा है, लेकिन नीमच मंदसौर से आने वाला लहसुन मंडी में 110 से 120 रुपए में रहा जबकि बाजार में इसकी कीमत 200 रुपए पहुंच गई है। सर्दी में खपत बढ़ने के कारण महंगा होने के बावजूद इसकी ग्राहकी में कमी नहीं आई है।
आलू, प्याज लहसुन फलफ्रूट के शहर के बड़े व्यापारियों में शामिल दुर्गाभाई की मानें तो लहसुन प्याज के दामों में आई तेजी का सबसे बड़ा कारण इसका बड़े व्यापारियों का स्टॉक किया जाना है। वे मानते हैं कि पिछली बार फसल खराब होने से पैदावार में अवश्य कमी आई लेकिन इतना भी नहीं कि इसके दाम बाजार में दो सौ रुपए तक पहुंच जाएं। उन्होंने बताया कि ब्यावर शहर या इसके आसपास लहसुन के काश्तकार नहीं के बराबर हैं। भीम देवगढ़ में थोड़ी-बहुत खेती होती है। ज्यादातर लहसुन नीमच मंदसौर से आता है। राजस्थान में मथानियां(जोधपुर) जिसे लहसुन का घर कहा जाता है यहां पर सबसे ज्यादा लहसुन की खेती होती है। ब्यावर मंडी में रोज दो से ढाई कुंटल लहसुन आता है, लेकिन इसकी खपत रोज एक से डेढ़ कुंटल तक होती है। यहां पर 110 से लेकर 120 रुपए तक लहसुन आता है लेकिन बाजार में इसकी बिक्री 200 रुपए किलो तक हो रही है इसकी दो वैरायटी आती हैं। छोटा साइज का और बड़ा साइज का। छोटे साइज की कीमत 60 से 70 रुपए किलो एवं बड़े साइज की कीमत 110 से 120 रुपए किलो तक है।
व्यापारियोंको फायदा
शहरके व्यापारियों का मानना है कि जिस तरह से अरहर की दल के दाम बढ़ने के पीछे स्टॉक किया जाना सामने आया ताे उसी प्रकार लहसुन का भी स्टॉक होना इसका दाम बढ़ने की प्रमुख वजह माना जा रहा है। इसका लाभ किसानों की जगह व्यापारियों को मिल रहा है। इस फसल के काश्तकार तो जहां के तहां हैं। सरकार प्रशासन को इस पर भी नजर रखनी चाहिए। क्योंकि एक समय जो दाम अरहर की दाल के थे वही दाम का लहसुन इन दिनों बाजार में बिक रहा है। हालांकि जनवरी में नया लहसुन जाएगा जिसके बाद इसके दाम 30 से 40 रुपए किलो तक आने की संभावना होगी।
प्याजभी ला रहा आंसू
लहसुनके साथ-साथ प्याज के दाम भी इन दिनों 30 रुपए किलो तक पहुंच गए हैं। जबकि प्याज अजमेर संभाग में बहुतायत में होता है। अजमेर के अलावा पीसांगन, भावता नाथूतला में इसकी जनकर खेती होती है। इसके बावजूद इसके दाम बाजार में 25 से 30 रुपए किलो हैं। जबकि मंडी से फुटकर दुकानदार 10 से 14 रुपए किलो प्याज ले जाते हैं। ऐसे में बाजार में प्याज दुगुने दामों से अधिक मूल्य पर बेचा जा रहा है। प्यास और लहसुन के दाम बढ़ने से आम उपभोक्ताओं को परेशानी का सामना करना पड़ रहा है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva